Yrjö Väisälä

Yrjö Väisälä (kuni 1906. aastani Yrjö Veisell; 6. september 1891 – 21. juuli 1971) oli Soome astronoom ja füüsik. Tema avastuste hulka kuulub 128 asteroidi ja 3 komeeti.

Matemaatik Kalle Väisälä ja meteoroloog Vilho Väisälä olid tema vennad. Tema tütar Marja Väisälä oli samuti astronoom, kes avastas mitu asteroidi.

Väisälä töötas välja mitu optikaelementide kvaliteedi mõõtmise meetodit. Samuti lõi ta mitmeid meetodeid samade elementide tootmiseks.

Turu Ülikoolis kasutati asteroidide ja komeetide avastamiseks prof Väisälä juhtimisel ehitatud suurt Schmidt-Väisälä teleskoopi. Tema uurimisrühm avastas 7 komeeti ja 807 asteroidi.

Yrjö Väisälä avastas aastatel 1935–1944 128 asteroidi. Ta nimetas mitmed neist enda sõprade järgi. Näiteks ühele väikeplaneedile pani ta prof Matti Hermann Palomaa järgi nimeks 1548 Palomaa. Ning kuna asteroidide nimed peavad üksteisest erinema rohkem kui ühe tähe võrra, pole näiteks USA California osariigis asuval Palomari Observatooriumil omanimelist asteroidi.

Professor Väisälä järgi on nimetatud kuukraater Väisälä ning asteroidid 1573 Väisälä ja 2804 Yrjö. Turu Ülikooli astronoomiaosakonnale on pandud tema auks nimeks VISPA (Väisälä Institute for Space Physics and Astronomy).

+ 128 professor Väisälä avastatud asteroidi  1391 Carelia  1398 Donnera  1405 Sibelius  1406 Komppa  1407 Lindelöf 1421 Esperanto  1424 Sundmania  1446 Sillanpää  1447 Utra  1448 Lindbladia 1449 Virtanen  1450 Raimonda  1451 Granö  1453 Fennia  1454 Kalevala 1460 Haltia  1462 Zamenhof  1463 Nordenmarkia  1471 Tornio  1472 Muonio 1473 Ounas  1477 Bonsdorffia  1478 Vihuri  1479 Inkeri  1480 Aunus 1483 Hakoila  1488 Aura  1492 Oppolzer  1494 Savo  1495 Helsinki 1496 Turku  1497 Tampere  1498 Lahti  1499 Pori  1500 Jyväskylä 1503 Kuopio  1518 Rovaniemi  1519 Kajaani  1520 Imatra  1521 Seinäjoki 1523 Pieksämäki  1524 Joensuu  1525 Savonlinna  1526 Mikkeli  1527 Malmquista 1529 Oterma  1530 Rantaseppä  1532 Inari  1533 Saimaa  1534 Näsi 1535 Päijänne  1536 Pielinen  1541 Estonia  1542 Schalén  1548 Palomaa 1549 Mikko  1551 Argelander  1552 Bessel  1567 Alikoski  1631 Kopff 1646 Rosseland  1656 Suomi  1659 Punkaharju  1677 Tycho Brahe  1678 Hveen 1696 Nurmela  1699 Honkasalo  1723 Klemola  1740 Paavo Nurmi  1757 Porvoo 1883 Rimito  1928 Summa  1929 Kollaa  1947 Iso-Heikkilä  2020 Ukko 2067 Aksnes  2091 Sampo  2096 Väinö  2194 Arpola  2204 Lyyli 2243 Lönnrot  2258 Viipuri  2292 Seili  2299 Hanko  2333 Porthan 2379 Heiskanen  2397 Lappajärvi  2454 Olaus Magnus  2464 Nordenskiöld  2479 Sodankylä 2486 Metsähovi  2502 Nummela  2512 Tavastia  2535 Hämeenlinna  2638 Gadolin 2639 Planman  2678 Aavasaksa  2679 Kittisvaara  2690 Ristiina  2715 Mielikki 2716 Tuulikki  2733 Hamina  2737 Kotka  2750 Loviisa  2802 Weisell 2820 Iisalmi  2826 Ahti  2885 Palva  2898 Neuvo  2962 Otto 2972 Niilo  3037 Alku  3099 Hergenrother  3166 Klondike  3212 Agricola 3223 Forsius  3272 Tillandz  3281 Maupertuis  3522 Becker  3606 Pohjola 3897 Louhi  4181 Kivi  4266 Waltari  4512 Sinuhe  5073 Junttura 5153 Gierasch  (6073) 1939 UB  6572 Carson  –  –

 Viited 

Kategooria:Füüsikud
Kategooria:Astronoomid
Kategooria:Optikud
Kategooria:Soome teadlased
Kategooria:Helsingi ülikooli vilistlased
Kategooria:Sündinud 1891
Kategooria:Surnud 1971